

# Event Details

- **Event Name**: HATÁRAINK FÉRFIKÉNT - 4 napos önismereti tábor
- **Event Start and End Date**: Thu, 11 Jun, 2026 at 12:30 pm – Sun, 14 Jun, 2026 at 04:00 pm (+02:00)
- **Event Description**: Sok férfi érzi manapság mintha az élete nem teljesen a saját kezében lenne. Mintha öntudatlan döntések, szerepek, elvárások sodornák egyik helyzetből a másikba, és közben ő maga lassan háttérbe szorulna. 
🤔Az az érzés, hogy „ott kell lennem”, „meg kell felelnem”, „nem fér bele, hogy én is számítsak” sokszor észrevétlenül válik a mindennapok alapállapotává. Nem feltétlenül drámai folyamat, inkább csak halkan kialakul és megszokottá válik.

🚧A határok kérdése sok férfi életében ehhez a tapasztalathoz kapcsolódik. Gyakran tanultuk meg úgy, hogy a hatáhúzás vagy kemény ellenállás, vagy dühös lázadás, valami, ami konfliktust szül. Ami nem biztonságos, vagy egyenesen veszélyes és kapcsolatvesztéssel, szeretetlenséggel járhat. Valami „tiltottan férfias”, vagy épp gyerekes viselkedés.

👉🏻Így a valódi önkifejezés helyett sokszor alkalmazkodunk, lenyeljük a gombócot vagy a végletekig túlvállaljuk magunkat, hogy elég jók legyünk.
Pedig a határ nem elsősorban nemet mondás, hanem kapcsolat önmagunkkal: annak felismerése, hol vagyok én? és hol kezdődik a másik ember?

🔥Ezeken a bevezető gondolatokon túl sokkal mélyrehatóbban is lehet vizsgálni a kérdéskört. Ezt tesszük mi is 4 napos férfi táborunkban. Test-, és jelenlétfókuszú gyakorlatok mentén olyan a 21. században ritkán tapasztalható teret kivánunk létrehozni a hozzánk csatlakozó férfiakkal, amiben a külső elvárások és nagy társadalmi MINTÁK helyett, a belső önazonos férfi minőségeiddel találkozhatsz.
Ahol a megítélés helyett megértés, a kirekesztés helyett elfogadás, a fura vagyok helyett a rendben vagyok úgy ahogy vagyok érzései és minőségei játszák a főszerepet. Nem előadást tartunk, hanem kísérünk a saját utadon.

👉🏻Ez nem macsóképző és nem is férfisimogató. Nem kell sem önimseretben, sem fizikumban feketeövesnek lenni. Elég egy lelkes, nyitott szándék, hogy megismerd magad más férfiak megtartó körében. Hogy felismerd a saját határaidat és meglásd és elfogadd mások határait, melyek oly sokszor elmosódnak egészen a gyerekkortól a mai világunk rohanó mindennapjaiig. Az egészséges határokat, melyek legtöbbünknek nem adattak meg apa és fia, anya és fia között, tanár és diák, főnök és beosztott, férj és feleség között.

👤Szabados Andor vagyok a műhely egyik vezetője, végzett Moving Man facilitátor és önismereti segítő, manuálterapeuta, több sikeres 4 napos Moving Man műhely szervezője.  Engedd meg, hogy megosszam, hogy magam is sokat küzdöttem már ezekkel a kérdésekkel mire a munkában a saját utamra, a hivatásomba léptem segítőként, mert volt elég erőm levetni a külső elvárások mindennapi nyomását és nem akartam többé beleerőszakolni magam valami olyanba, ami nem tölt el jóérzéssel, nem emel és nem tesz hozzá igazán a világhoz.

Hosszú évek teltek el, mire a házasságomban a sarkamra álltam és vállaltam a felelősséget az érzéseimért, az igényeimért és a cselekedeteimért, hogy valódi társa legyek önmagamnak és a páromnak is. Hogy ott tudjak lenni valóban mindenkor, ne csak úgy alakítsam a dolgokat, hogy ne legyen konfliktus, hogy minden rendben legyen, hanem hogy férfiként a helyemre kerüljek megtartva de támaszként, látva és erősen, sebezhetően de biztonságban.

Sok fejfájást okozott, mire a családomban, a szüleimmel és tertvéreimmel megtanultam hol van az egészséges kapcsolattartás és az életeink, anyagi dolgaink összefonódásának fenntartható, igaz határa. Hogy határt szabjak annak, mennyire engedem, hogy beleszóljanak az életembe, vagy hogy a megítéltség által hátrasoroljam a saját valódi énemet.

Ezen tapasztalatok és a Moving Man módszertana hívja életre ezt a tábort ahol a cél nem más, mint megteremteni a lehetőséget, hogy a tanult hozzáállás helyett új, önazonos mintákat és nézőpontokat alakítsunk ki önmagunkról és a kapcsolatainkról, ne csak gépen futó automata programként éljük az életünket külső parancsok alapján. Mindehhez elengedhetetlen, hogy megérezzük és tisztán kommunikáljuk határainkat.

A fent említett témákon kívűl a táborban éinteni fogjuk a következő, elhanyagolt vagy sokszor tabuként kezelt témákat mint az apasebek; férfi intimitás; érzelmi és testi kapcsolódás önmagunkkal és férfi társainkkal; férfi sorsközösség, bajtársiasság; gyógyító, támogató férfilét, mint a toxikus férfi ellenpólusa; testvériség; sebezhetőség; az erőszak és a biztonságos erő kapcsolata és a két minőség közötti különbség; kapcsolat a saját belső érzelmi oldalunkkal és működésünkkel.

👤Szabadkai Dániel vagyok, gyógytornász, lágyszöveti manuálterapeuta, csikung tanár és Moving Man facilitátor jelölt. 2008 óta foglalkozom hivatásszerűen  emberek gyógyításával, segítésével. A Moving Man önismereti utat, annak legelejétől, formálódásának kezdetétől együtt járom az alapítóink vezetésével, 2020 nyarától különböző elvonulásokon és nyílt műhelyeken.  

A szomatikus (test-tudatos, önreflektív) mozgásformák, mint a Kontakt Improvizáció, a csikung, az Autentikus Mozgás vagy más szertartásos illetve performatív módszerek régóta foglalkoztatnak. Sokszor az önmegismerés és a befelé figyelés egy megbízható eszköztárát jelentették  számomra. A kontakt-tánc mindig is egy valós tükröt mutatott nekem az aktuális kapcsolati dinamikáimról. Ezeket a mozgásos önismereti módszereket és a szomato-pszichoterápiás praxisokban is alkalmazott technikákat nagyon jónak gondolom, mert a legtöbbször megkerülik az elmét és rögtön az érzelmi szinten lehet velük dolgozni, ahol a legtöbb esetben a problémáink gyökereznek,  ,, ahol a kutya el van ásva” 

… 🙂 Sokáig lehet ugyanis filozofálni, elméleteket gyártani, érveket és ellenérveket hozni a változás irányai vagy szükségessége mellett, de a valódi belső változás akkor kezdődik, amikor a régen eltemetett, elnyomott érzelmeink, amiket a leggyakrabban elfojtunk (a félelmek, düh, féltékenység, stb.) a felszínre tudnak jönni, szembe tudunk nézni velük és el tudjuk őket fogadni. 

A Határok témakörét nagyon fontosnak tartom, hogy az “IGEN”-jeink akkor tudnak igaziak, valósak és jelentőségteljesek lenni, amikor mondunk “NEM”-eket is és tartjuk is hozzá magunkat. A határok kijelölése mindannyiunk biztonságát, szükségleteink teljesülését és méltóságunk megőrzését szolgálják. 

🔥Neked való ez a műhely:
👉🏻ha szeretnél 4 nap alatt mélyebbre menni mint máshol*
👉🏻ha tennél egy lépést magadért
👉🏻ha megtapasztalnád a határaidat test-központú eszközökkel
👉🏻ha felvennéd a kesztyűt a démonaiddal szemben [és megmérkőznél velük, bajtársak között]
👉🏻ha új, önazonos  férfi mintákat keresel magadban 
👉🏻ha meg akarsz tanulni figyelni másokra a kapcsolataid javításáért
👉🏻ha meg akarsz tanulni a tested jelzéseire az őszintébb jelenlétért
👉🏻ha elfogadást és megértést adó térre vágysz
👉🏻ha kipróbálnád milyen 4 napig csak férfi körben lenni


Az esemény nyelve magyar.
További általános infó a The Moving Man-ről:
www.movingman.org

🗓️Időpont:
Érkezés: 2026. június 11. (csütörtök) 12:30
A tábor zárása, hazaindulás: június 14. (vasárnap) 16:00

📍Helyszín:
Egy festői szépségű, 5 hektár erdővel körülölelt majorság, ahol a közös, szervezett programokon túl lehetőséged van ingyenesen használni a hidegvizes merülő medencével is rendelkező szaunát, a melegvizes terápiás medencét és szabadon barangolhatsz az erdőben.
Este tűzrakási lehetőséggel.
A jelentkezés lezárása után lesz lehetőséged a csoportban szervezett telekocsival lejutni a helyszínre.

📍Napmajor Tanya - Ladánybene (1 óra Bp-től autóval)
https://maps.app.goo.gl/ieUMAueonD59osQp8
https://www.facebook.com/napmajor

🍽️Étkezés:
Napi háromszori bőséges és változatos főleg vegetáriánus étkezést biztosítunk 1-2 húsos étkezéssel. Figyelembe vesszük az esetleges speciális étrend igényedet, vagy ha étel allergiád van; kérjük ezt jelezd a regisztrációs lapon.

Első étkezés: csütörtök ebéd 13.30kor
Utolsó étkezés: vasárnap ebéd 14.30kor
⠀⠀⠀⠀⠀⠀⠀
🛌🏻Szállás lehetőségek:
- Apartman - 2-3 személyes szobákban
- Jurta - 1 db 8 személyes
- A közös mozgástérben (csoport terem) matracon
- Saját sátorban a major területén
⠀⠀⠀⠀⠀⠀⠀
💲Részvételi díj:
- 165.000 Ft - Jurtában, sátorban vagy mozgástérben
- 175.000 Ft - Apartmanban

Az árak tartalmazzák a szállás, a napi háromszori étkezés és a teljes programon való részvétel díját.

Igény esetén SZÉP Kártyával is van lehetőséged fizetni.
A műhelyről cégek részére is elszámolható számlát állítunk ki, ha ez megkönnyíti a részvételedet.

👥Létszám:
Max. 14 fő
Jelentkezéseket a regisztráció sorrendjében fogadjuk, helyedet az előleg befizetésével biztosítod és egy rövid online interjúval véglegesíted.
⠀⠀
✍🏻Regisztráció:
A részvétel feltételei:
- az itt található nyomtatvány kitöltése:
https://forms.gle/SDahfUXpbvMtTB9L6

- 50.000 ft előleg átutalása.

Az előleget az utalás beérkezése után nem áll módunkban visszatéríteni. Ez alól az két kivétel, ha a műhely valamilyen előre nem látható ok miatt elmarad, vagy az interjú után a jelentkezésedet nem hagyjuk jóvá.


Csoportvezetők:
Szabados Andor: Moving Man Facilitátor;
Craniosacralis manuálterapeuta és önismereti segítő.

Szabadkai Dániel: Moving Man Facilitátor jelölt;
Gyógytornász és Csikung tanár.

Ha KÉRDÉSED VAN, KERESS MINKET BÁTRAN!
ANDOR: +36/30 579-19-68
sz.andor@movingman.org

DANI +36/20 390-80-18
daniel.szabadkai@gmail.com
- **Event URL**: https://allevents.in/kecskemet/hatÁraink-fÉrfikÉnt-4-napos-önismereti-tábor/200029624396645
- **Event Categories**: festivals, music, entertainment
- **Interested Audience**: 
  - total_interested_count: 66

## Ticket Details

- **Ticket URL**: http://facebook.com/200029624396645?utm_source=AllEvents.in&utm_medium=event-discovery-platform&utm_campaign=kecskemet-events

## Event venue details

- **city**: Kecskemet
- **state**: BK
- **country**: Hungary
- **location**: Napmajor Tanya
- **lat**: 47.03431
- **long**: 19.47782
- **full address**: Napmajor Tanya, Premium Residence Country House, Gödörállási dűlő, Ladánybene 6045, Magyarország, Kecskemet, Hungary

## Event Organizer details

- **affiliate_id**: 2
- **organizer**: The Moving Man (https://allevents.in/org/the-moving-man/24504223)

## Event gallery

- **Alt text**: banner
  - **Image URL**: https://cdn-az.allevents.in/events8/banners/fff200e317c0a8e87d89e5c2a3a52c66717b67e8df95a51b7fd80c414629c8c0-rimg-w1200-h675-dc889a44-gmir?v=1774796203
- **Alt text**: thumbnail
  - **Image URL**: https://cdn-az.allevents.in/events8/banners/1373f413916b2320b5520fa64fe93c2698b9be2be80665855851f93afa56633f-rimg-w300-h300-dca8ab8d-gmir?v=1774796203

## FAQs

- **Q**: When is the event happening?
  - **A:** Thu, 11 Jun, 2026 at 12:30 pm (+02:00)
- **Q**: Where is the event happening?
  - **A:** Napmajor Tanya, Premium Residence Country House, Gödörállási dűlő, Ladánybene 6045, Magyarország, Kecskemet, Hungary
- **Q**: Who is organizing the event?
  - **A:** The Moving Man
- **Q**: What type of event is this?
  - **A:** festivals, music, entertainment
- **Q**: Where can I find ticket details about HATÁRAINK FÉRFIKÉNT - 4 napos önismereti tábor ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "HATÁRAINK FÉRFIKÉNT - 4 napos önismereti tábor",
        "image": "https://cdn-az.allevents.in/events8/banners/fff200e317c0a8e87d89e5c2a3a52c66717b67e8df95a51b7fd80c414629c8c0-rimg-w1200-h675-dc889a44-gmir?v=1774796203",
        "startDate": "2026-06-11T12:30:00+02:00",
        "endDate": "2026-06-14T16:00:00+02:00",
        "url": "https://allevents.in/kecskemet/hatÁraink-fÉrfikÉnt-4-napos-önismereti-tábor/200029624396645",
        "eventStatus": "https://schema.org/EventScheduled",
        "location": {
            "@type": "Place",
            "name": "Napmajor Tanya",
            "address": {
                "@type": "PostalAddress",
                "streetAddress": "Premium Residence Country House, Gödörállási dűlő, Ladánybene 6045, Magyarország",
                "addressLocality": "Kecskemet",
                "addressRegion": "BK",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.03431",
                "longitude": "19.47782"
            }
        },
        "eventAttendanceMode": "https://schema.org/OfflineEventAttendanceMode",
        "description": "Sok férfi érzi manapság mintha az élete nem teljesen a saját kezében lenne. Mintha öntudatlan döntések, szerepek, elvárások sodornák egyik helyzetből a másikba, és közben ő maga lassan háttérbe szorulna. \n🤔Az az érzés, hogy „ott kell lennem”, „meg kell felelnem”, „nem fér bele, hogy én is számítsak”",
        "organizer": [
            {
                "@type": "Organization",
                "name": "The Moving Man",
                "url": "https://allevents.in/org/the-moving-man/24504223"
            }
        ]
    }
]
```